ΑΠΟΦΑΣΕΙΣ
Αριθμ. 2200
Τροποποίηση της υπ’  αρ. 4960/26.04.2018
(Β’  1658) απόφασης ίδρυσης και της υπ’  αρ.
9214/04.07.2018 (Β’ 3284) απόφασης έγκρισης
του κανονισμού σπουδών του Προγράμματος
Μεταπτυχιακών Σπουδών με τίτλο «Κλασικές
Σπουδές» του Τμήματος Φιλολογίας του Πανεπιστημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 «Περί καθορισμού του τίτλου και
της έδρας του εν Κρήτη ιδρυθέντος Πανεπιστημίου»
(Α’ 239), του ν.δ. 114/1974 (Α’ 310) και του ν. 259/1976
(Α’  25),
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως την παρ. 4
του άρθρου 16 και του άρθρου 80 αυτού,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184), και της παρ. 5 του άρθρου 108 του ιδίου νόμου.
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 (ΑΔΑ:
6ΧΨΖ46ΜΤΛΗ-ΤΧΔ) Εγκύκλιο του Υπουργείου Παιδείας και Θρησκευμάτων «Εφαρμογή των διατάξεων του
ν. 4957/2022 “Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις” για την οργάνωση και λειτουργία προγραμμάτων μεταπτυχιακών σπουδών με λοιπά θέματα».
2. Την υπό στοιχεία 108169/Ζ1/21.8.2020 διαπιστωτική πράξη της Υπουργού Παιδείας και Θρησκευμάτων
(Υ.Ο.Δ.Δ. 677) για την εκλογή ως Πρύτανη του Πανεπιστημίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
3. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-24.
4. Την υπ’ αρ. 4960/26.04.2018 απόφαση της Συγκλήτου του Πανεπιστημίου Κρήτης «Ίδρυση Προγράμματος
Μεταπτυχιακών Σπουδών με τίτλο «ΚΛΑΣΙΚΕΣ ΣΠΟΥΔΕΣ» του Τμήματος Φιλολογίας του Πανεπιστημίου Κρή-
της» (Β’ 1658).
5. Την υπ’ αρ. 9214/04.07.2018 απόφαση της Συγκλήτου του Πανεπιστημίου Κρήτης «Έγκριση Κανονισμού
Μεταπτυχιακών Σπουδών του Προγράμματος Μεταπτυχιακών Σπουδών με τίτλο: «ΚΛΑΣΙΚΕΣ ΣΠΟΥΔΕΣ» του
Τμήματος Φιλολογίας του Πανεπιστημίου Κρήτης σύμφωνα με τον ν. 4485/2017 (Α’ 114)» (Β’ 3284).
6. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
7. Την υπ’ αρ. 23085/09.10.2023 απόφαση της Συγκλήτου του Πανεπιστημίου Κρήτης «Έγκριση Κανονισμού
Προγραμμάτων Μεταπτυχιακών Σπουδών του Πανεπιστημίου Κρήτης (Β’ 5941).
8. Την εισήγηση της υπ’ αρ. 4ης/22.11.2023 Συνέλευσης
του Τμήματος Φιλολογίας του Πανεπιστημίου Κρήτης
σχετικά με την τροποποίηση της απόφασης ίδρυσης και
του κανονισμού λειτουργίας του Προγράμματος Μεταπτυχιακών Σπουδών «Κλασικές Σπουδές».
9. Το τροποποιημένο σχέδιο Απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας και τη Μελέτη
Σκοπιμότητας και Βιωσιμότητας με την Έκθεση Υλικοτεχνικής Υποδομής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1878
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
10. Την εισήγηση της υπ’ αρ. 11ης/11.12.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση
της απόφασης ίδρυσης και του κανονισμού λειτουργίας
του Προγράμματος Μεταπτυχιακών Σπουδών «Κλασικές
Σπουδές».
11. Τα πρακτικά της υπ’ αρ. 509ης/21.12.2023 συνεδρίασης της Συγκλήτου για το παρόν θέμα.
12. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
13. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Tην τροποποίηση της υπ’ αρ. 4960/26.04.2018 (Β’ 1658)
απόφασης ίδρυσης και της υπ’  αρ. 9214/04.07.2018
(Β’ 3284) απόφασης έγκρισης του κανονισμού σπουδών
του Προγράμματος Μεταπτυχιακών Σπουδών με τίτλο
«Κλασικές Σπουδές» του Τμήματος Φιλολογίας του Πανεπιστημίου Κρήτης, σύμφωνα με τον ν.4957/2022, ως
ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Κλασικές Σπουδές»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικές Διατάξεις
Το Τμήμα Φιλολογίας του Πανεπιστημίου Κρήτης οργανώνει από το ακαδημαϊκό έτος 2024-2025, Πρόγραμ-
μα Μεταπτυχιακών Σπουδών (στο εξής Πρόγραμμα ή
Π.Μ.Σ.) με τίτλο «ΚΛΑΣΙΚΕΣ ΣΠΟΥΔΕΣ», σύμφωνα με
τις διατάξεις της απόφασης αυτής και τις διατάξεις του
ν. 4957/2022 (Α΄ 141). Για την παρακολούθηση του Προγράμματος δεν προβλέπονται τέλη φοίτησης.
Άρθρο 2
Αντικείμενο - Σκοπός
Αντικείμενο και σκοπός του προγράμματος είναι η
προαγωγή της επιστήμης στον τομέα των Κλασικών
Σπουδών και η δημιουργία ειδικευμένων επιστημόνων,
οι οποίοι θα μπορούν να στελεχώσουν Ερευνητικά Κέντρα και Πανεπιστημιακά Τμήματα του εσωτερικού και
του εξωτερικού και να απασχοληθούν στο δημόσιο και
ιδιωτικό τομέα σε αντικείμενα που αφορούν τη μελέτη
των πολιτισμών, των γλωσσών και της γραμματείας της
κλασικής αρχαιότητας.
Άρθρο 3
Μεταπτυχιακός Τίτλος
Το πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στις «Κλασικές Σπουδές».
Άρθρο 4
Κατηγορίες Πτυχιούχων
Στο Πρόγραμμα γίνονται δεκτοί, σύμφωνα με τα ειδικώς οριζόμενα στον Κανονισμό Λειτουργίας του Προ-
γράμματος, κάτοχοι πτυχίου Πανεπιστημίου και Τ.Ε.Ι.
της ημεδαπής ή ομοταγών ιδρυμάτων της αλλοδαπής.
Η διαπίστωση της αναγνώρισης του ιδρύματος και του
χορηγούμενου τίτλου ιδρύματος της αλλοδαπής γίνεται
από τη Γραμματεία πριν την εγγραφή των υποψηφίων
στο Π.Μ.Σ., σύμφωνα με τις διατάξεις του άρθρου 304
του ν. 4957/2022, εάν δεν έχει ήδη εκδοθεί βεβαίωση
αναγνώρισης από τον ΔΟΑΤΑΠ.
Άρθρο 5
Χρονική Διάρκεια Φοίτησης Πλήρης και μερική φοίτηση
Η χρονική διάρκεια για την απονομή του Δ.Μ.Σ. ορίζεται σε τέσσερα (4) ακαδημαϊκά εξάμηνα σπουδών για το
Πρόγραμμα πλήρους φοίτησης και επιπλέον τέσσερα (4)
για το πρόγραμμα μερικής φοίτησης. Ειδικότερα θέματα
ρυθμίζονται στον Κανονισμό Λειτουργίας του Π.Μ.Σ.
Άρθρο 6
Πρόγραμμα Σπουδών - Οργάνωση
εκπαιδευτικής διαδικασίας
Το σύνολο των Πιστωτικών Μονάδων (ECTS) που απαιτούνται για την απονομή του κατά το άρθρο 3 τίτλου
ορίζεται σε εκατόν είκοσι (120).
Οι φοιτητές/φοιτήτριες έχουν την υποχρέωση να παρακολουθήσουν και να εξεταστούν με επιτυχία σε έξι (6)
μεταπτυχιακά μαθήματα, με διαφορετικό περιεχόμενο,
καθώς και να συγγράψουν μεταπτυχιακή διπλωματική
εργασία.
Κάθε μεταπτυχιακό μάθημα πιστώνεται με 15 ECTS και
η διπλωματική εργασία με 30 ECTS.
Το αναλυτικό πρόγραμμα σπουδών ενδεικτικά διαμορφώνεται ως εξής:
Εξάμηνο
1 Μάθημα κατ’ επιλογή
υποχρεωτικό από τις ακόλουθες
Θεματικές Ενότητες
ECTS
Α’
Ελληνική και Ρωμαϊκή Γραμματεία:
Ποίηση
Α’
Ελληνική και Ρωμαϊκή Γραμματεία:
Πεζογραφία
Σύνολο εξαμήνου Α
Β’
Ελληνική και Ρωμαϊκή Γραμματεία:
Φιλοσοφία
Β’
Ελληνική και Ρωμαϊκή Γραμματεία:
Πολιτισμός
Σύνολο εξαμήνου Β
Γ’
Ελληνική και Ρωμαϊκή Γραμματεία:
Εκδοτική των κειμένων
Γ’
Ελληνική και Ρωμαϊκή Γραμματεία:
Πρόσληψη
Σύνολο εξαμήνου Γ
Δ’
Εκπόνηση Μεταπτυχιακής Διπλωματικής Εργασίας
Σύνολο εξαμήνου Δ
Σύνολο
Στη συνέχεια παρατίθεται ενδεικτικός κατάλογος τίτλων σεμιναρίων. Για τη σύντομη περιγραφή των σεμινα-
ρίων, βλέπε Παράρτημα Ι.
Η τέχνη, η τελετουργία και η πολιτική στο έργο
του Ευριπίδη
Αττική κωμωδία: ζητήματα πολιτικής σάτιρας και
μυθολογικής παρωδίας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
Ο μύθος στην πλατωνική φιλοσοφία
Συνομιλώντας με το έπος: η μουσικοποιητική παραγωγή της αρχαϊκής περιόδου
Οι καταβάσεις στον Άδη στη λατινική γραμματεία
Η ώσμωση εθνικής και χριστιανικής γραμματείας
στην ύστερη αρχαιότητα
Θέαση και εικόνα στην αρχαία λογοτεχνία
Θεωρίες ιστοριογραφίας στην ελληνορωμαϊκή
αρχαιότητα
Έρως και Ψυχή: ερμηνείες και διασκευές ενός μύθου στη λογοτεχνία και την τέχνη
Η φιλολογία στην αρχαιότητα
Τροποποίηση του προγράμματος μαθημάτων, πλήρους και μερικής φοίτησης, ανακατανομή μαθημάτων
μεταξύ των εξαμήνων, ενδεικτικός κατάλογος μαθημάτων, δυνατότητα επιλογής μαθημάτων από άλλο Π.Μ.Σ.
του Ιδρύματος ή άλλων Α.Ε.Ι. της ημεδαπής ή της αλλοδαπής, και κάθε άλλο σχετικό θέμα ρυθμίζονται ειδικό-
τερα στον Κανονισμό Λειτουργίας του Προγράμματος.
Η διδασκαλία των μαθημάτων του Π.Μ.Σ. δύναται να
πραγματοποιείται δια ζώσης σε ποσοστό κατ’ ελάχιστον
75% ή με μέσα σύγχρονης εξ αποστάσεως εκπαίδευσης
σε ποσοστό κατά μέγιστο 25% επί του συνολικού αριθμού των πιστωτικών μονάδων του Π.Μ.Σ.
Ως γλώσσα διδασκαλίας των μαθημάτων του Προγράμματος και συγγραφής της διπλωματικής εργασίας
ορίζεται η ελληνική ή γλώσσα διάφορη της ελληνικής,
όπως θα προσδιορίζεται στον Κανονισμό Λειτουργίας
του Προγράμματος.
Άρθρο 7
Αριθμός Εισακτέων
Ο ανώτατος αριθμός εισακτέων στο Π.Μ.Σ. ορίζεται σε
δεκαπέντε (15) φοιτητές/φοιτήτριες ετησίως και δύναται
να αυξάνεται σύμφωνα με τα οριζόμενα στον Κανονισμό
Λειτουργίας του Π.Μ.Σ.
Άρθρο 8
Προσωπικό
Για την πραγματοποίηση του Π.Μ.Σ. θα απασχοληθούν
κατά κύριο λόγο τα μέλη Δ.Ε.Π. του Τομέα Κλασικών
Σπουδών ή και άλλα μέλη Δ.Ε.Π. του Τμήματος Φιλολογίας, καθώς και άλλες κατηγορίες διδασκόντων σύμφωνα
με τις διατάξεις του άρθρου 83 του ν. 4957/2022.
Άρθρο 9
Υλικοτεχνική Υποδομή
Για τις διδακτικές και ερευνητικές ανάγκες του Προγράμματος το Τμήμα Φιλολογίας διαθέτει αίθουσες διδα-
σκαλίας και τηλεδιάσκεψης, εργαστήριο Παπυρολογίας
και Επιγραφικής (Α΄ 143/1998), εργαστήριο Κλασικών
Σπουδών (Β΄ 2593/2019) και ψηφιακούς πόρους.
Επιπλέον, το Πρόγραμμα χρησιμοποιεί την οργανωμένη πανεπιστημιακή Βιβλιοθήκη που διαθέτει τα κυ-
ριότερα περιοδικά, συγγράμματα και μονογραφίες στις
συναφείς επιστημονικές περιοχές καθώς και ηλεκτρονική
πρόσβαση μέσω του παγκόσμιου ιστού σε βάσεις δεδομένων και επιστημονικά περιοδικά.
Άρθρο 10
Διάρκεια Λειτουργίας
Το Πρόγραμμα θα λειτουργήσει έως και το ακαδημαϊκό
έτος 2032-2033, με την επιφύλαξη της μη πιστοποίησης
του κατά την περιοδική αξιολόγηση του Τμήματος.
Άρθρο 11
Πηγές χρηματοδότησης - Τέλη φοίτησης
Οι πηγές χρηματοδότησης του Π.Μ.Σ. δύνανται να
είναι:
α. Ο κρατικός προϋπολογισμός ή το πρόγραμμα δημοσίων επενδύσεων
β. Δωρεές, χορηγίες και πάσης φύσεως οικονομικές
ενισχύσεις
γ. Κληροδοτήματα
δ. Πόροι από ερευνητικά έργα ή προγράμματα
ε. Ίδιοι πόροι του Πανεπιστημίου Κρήτης
στ. κάθε άλλη νόμιμη πηγή
Το Πρόγραμμα προσφέρεται χωρίς τέλη φοίτησης.
Άρθρο 12
Μεταβατικές διατάξεις
Οι εισαχθέντες/είσες στο Π.Μ.Σ. «Κλασικές Σπουδές»
μέχρι και το ακαδημαϊκό έτος 2023-2024 (εξετάσεις Ιανουαρίου 2024) συνεχίζουν τις σπουδές τους σύμφωνα
με τις διατάξεις του Κανονισμού που συνοδεύει την παρούσα απόφαση.
Άρθρο 13
Εξουσιοδοτικές διατάξεις
Όσα θέματα δεν ρυθμίζονται στην παρούσα απόφαση θα ρυθμίζονται από τον Κανονισμό Λειτουργίας του
Π.Μ.Σ. στις Κλασικές Σπουδές, καθώς και από τα αρμόδια
όργανα διοίκησης και τον Κανονισμό Προγραμμάτων
Μεταπτυχιακών Σπουδών του Πανεπιστημίου Κρήτης.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Κλασικές Σπουδές»
1. Δομή και κανόνες λειτουργίας του Π.Μ.Σ.
Η δομή, η οργάνωση και η λειτουργία του Π.Μ.Σ. «Κλασικές Σπουδές» του Τμήματος Φιλολογίας του Πανεπι-
στημίου Κρήτης διέπονται από τις διατάξεις της ισχύουσας νομοθεσίας για τα Α.Ε.Ι. και για τις μεταπτυχιακές
σπουδές [διατάξεις του ν. 4957/2022 (Α΄ 141) και ιδίως
των άρθρων 79 έως και 89, όπως ισχύουν], από την Απόφαση Ίδρυσης του Π.Μ.Σ. «Κλασικές Σπουδές», από τον
Κανονισμό Προγραμμάτων Μεταπτυχιακών Σπουδών
του Πανεπιστημίου Κρήτης, από τα λοιπά γενικά κανονιστικά κείμενα του Πανεπιστημίου και του Τμήματος,
καθώς και από τον παρόντα Κανονισμό του Π.Μ.Σ. «Κλασικές Σπουδές».
1.1. Γνωστικό αντικείμενο του Προγράμματος είναι οι
Κλασικές Σπουδές, συγκεκριμένα η μελέτη των πολιτισμών, των γλωσσών και της γραμματείας της κλασικής
αρχαιότητας. Στόχος του Προγράμματος είναι η παροχή
εξειδικευμένης γνώσης σχετικά με ποικίλες πτυχές της
αρχαιογνωσίας, καθώς και η εμβάθυνση στην ερμηνεία
της αρχαίας γραμματείας και η έρευνα στη μελέτη σημαντικών πτυχών του αρχαίου κόσμου. Το Πρόγραμμα πα-
ρέχει στους ενδιαφερόμενους τη δυνατότητα να έλθουν
σε επαφή με σύγχρονες και διεπιστημονικές μεθόδους
προσέγγισης του αρχαίου κόσμου. Επιδίωξη του ΠροΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
γράμματος είναι επίσης η προετοιμασία των αποφοίτων
του για διδακτορικές σπουδές και η εκπαίδευση ειδικευμένων επιστημόνων και ερευνητών/τριών που θα
στελεχώσουν Ερευνητικά Κέντρα και Πανεπιστημιακά
Τμήματα του εσωτερικού και του εξωτερικού. Για την
παρακολούθηση του Προγράμματος δεν προβλέπονται
τέλη φοίτησης.
1.2. Για την οργάνωση και τη λειτουργία του Π.Μ.Σ.
«Κλασικές Σπουδές» του Τμήματος Φιλολογίας του Πανεπιστημίου Κρήτης αρμόδια όργανα είναι η Σύγκλητος
του Πανεπιστημίου Κρήτης, η Επιτροπή Μεταπτυχιακών
Σπουδών του Πανεπιστημίου Κρήτης, η Συνέλευση του
Τμήματος Φιλολογίας του Πανεπιστημίου Κρήτης, η Συντονιστική Επιτροπή (Σ.Ε.) του Π.Μ.Σ. «Κλασικές Σπου-
δές» και ο/η Διευθυντής/ύντρια του Π.Μ.Σ. «Κλασικές
Σπουδές».
1.3. Η Συντονιστική Επιτροπή του Π.Μ.Σ. «Κλασικές
Σπουδές» απαρτίζεται από πέντε (5) μέλη Δ.Ε.Π. του
Τμήματος τα οποία έχουν αναλάβει μεταπτυχιακό έργο
και ορίζονται από τη Συνέλευση του Τμήματος Φιλολογίας με διετή θητεία. Ως μεταπτυχιακό έργο νοούνται τα
σεμιναριακά μαθήματα (που στον παρόντα Κανονισμό
αποκαλούνται και «σεμινάρια» ή «μεταπτυχιακά σεμινάρια»), η επίβλεψη σεμιναριακών εργασιών και της διπλω-
ματικής εργασίας, η εποπτεία ασκήσεων και ερευνητικού
έργου που ανατίθεται σε μεταπτυχιακούς/κές φοιτητές/
τριες στο πλαίσιο του Π.Μ.Σ. Πρόεδρος της Συντονιστικής Επιτροπής είναι ο/η Διευθυντής/ύντρια του Π.Μ.Σ.
1.4. Ο/Η Διευθυντής/ύντρια του Π.Μ.Σ. «Κλασικές
Σπουδές» είναι μέλος Δ.Ε.Π. του Τομέα Κλασικών Σπουδών του Τμήματος Φιλολογίας του Πανεπιστημίου
Κρήτης, ανήκει κατά προτεραιότητα στη βαθμίδα του
καθηγητή ή αναπληρωτή καθηγητή και ορίζεται από τη
Συνέλευση του Τμήματος. Η θητεία του/της Διευθυντή/
ύντριας είναι διετής με δυνατότητα ανανέωσης χωρίς
περιορισμό. O ορισμός του/της διευθυντή/ύντριας του
Π.M.Σ. γίνεται από τη Συνέλευση του Τμήματος στο τέλος
του ακαδημαϊκού έτους, με έναρξη θητείας την αρχή
(1η Σεπτεμβρίου) του επόμενου της εκλογής ακαδημαϊκού έτους. Σε περίπτωση παραίτησης ή απώλειας για
οποιοδήποτε λόγο του Διευθυντή του Προγράμματος
ορίζεται νέος/α Διευθυντής/ύντρια σύμφωνα με τα προβλεπόμενα στον Κανονισμό Προγραμμάτων Μεταπτυχι-
ακών Σπουδών του Πανεπιστημίου Κρήτης.
1.5. Οι διατάξεις του Κανονισμού του Π.Μ.Σ. «Κλασικές
Σπουδές» εξειδικεύουν και συμπληρώνουν το νομοθετικό πλαίσιο που διέπει τις μεταπτυχιακές σπουδές και
ρυθμίζουν θέματα λειτουργίας του Π.Μ.Σ. «Κλασικές
Σπουδές», τα οποία δεν ρυθμίζονται από την κείμενη
νομοθεσία, αλλά είτε παρέχονται για αυτά σχετικές εξουσιοδοτήσεις από τον νόμο, είτε αποτελούν αντικείμενο
ρυθμιστικών ή εξουσιοδοτικών αποφάσεων της Επιτροπής Μεταπτυχιακών Σπουδών του Πανεπιστημίου
Κρήτης και της Συνέλευσης του Τμήματος Φιλολογίας
του Πανεπιστημίου Κρήτης.
1.6. Για τη διευθέτηση κάθε οργανωτικού, διοικητικού,
φοιτητικού, εκπαιδευτικού ή ακαδημαϊκού ζητήματος
του Π.Μ.Σ. «Κλασικές Σπουδές», του οποίου η ρύθμιση
δεν προβλέπεται από την κείμενη νομοθεσία, ή από τις
αποφάσεις των παραπάνω αρμοδίων οργάνων και τον
παρόντα Κανονισμό Λειτουργίας του Π.Μ.Σ. «Κλασικές
Σπουδές», αρμόδια είναι η Συνέλευση του Τμήματος Φιλολογίας του Πανεπιστημίου Κρήτης.
2. Αρμοδιότητες της Σ.Ε. του Π.Μ.Σ.
2.1. Αρμόδια για την παρακολούθηση και τον συντονισμό λειτουργίας του Π.M.Σ. «Κλασικές Σπουδές» είναι
η Συντονιστική Επιτροπή του (Σ.E.).
2.2. Η Σ.Ε. εποπτεύει τις εξετάσεις εισαγωγής φοιτητών/
τριών στο Πρόγραμμα, συγκροτεί την τριμελή εξεταστική
επιτροπή και διαβιβάζει στη Συνέλευση του Τμήματος
προς επικύρωση τα αποτελέσματα των εισαγωγικών εξετάσεων, κατά τα οριζόμενα στο άρθρο 15 του παρόντος.
2.3. Η Συντονιστική Επιτροπή
2.3.1. εισηγείται στη Συνέλευση τον/την ακαδημαϊκό/ή
σύμβουλο κάθε εισαγομένου/ης στο Π.Μ.Σ. (βλ. άρθρο
8 του παρόντος)
2.3.2. εγκρίνει τη συμμετοχή των μεταπτυχιακών φοιτητών/τριών του Π.Μ.Σ. σε προσφερόμενα σεμινάρια
συναφούς γνωστικού αντικειμένου άλλων Π.Μ.Σ. του
Τμήματος ή άλλων Τμημάτων του Πανεπιστημίου Κρήτης ή άλλων Π.Μ.Σ. της ημεδαπής και της αλλοδαπής,
σύμφωνα με τα ειδικώς οριζόμενα στον Κανονισμό Λειτουργίας του Π.Μ.Σ.
2.3.3. εξετάζει τις αιτήσεις των μεταπτυχιακών φοιτητών/τριών για εκπόνηση μεταπτυχιακής Διπλωματικής
Εργασίας (Δ.Ε.),
2.3.4. ορίζει τον/την επιβλέποντα/ουσα καθηγητή/γήτρια κάθε μεταπτυχιακής Διπλωματικής Εργασίας (Δ.Ε.)
με σύμφωνη γνώμη της Γενικής Συνέλευσης του Τομέα
και της Συνέλευσης του Τμήματος.
2.3.5. εγκρίνει τους προτεινόμενους τίτλους Δ.Ε., και
2.3.6. συγκροτεί τις τριμελείς εξεταστικές επιτροπές
για την έγκριση της Δ.Ε. σύμφωνα με τα οριζόμενα στην
παρ. 2 του άρθρου 10, του παρόντος.
2.4. Η Σ.Ε. αποφασίζει για τη δυνατότητα εκπόνησης
των σεμιναριακών εργασιών και των Δ.Ε. σε άλλη γλώσσα πλην της ελληνικής, ύστερα από αιτιολογημένη σχετι-
κή αίτηση του/της ενδιαφερόμενου/νης φοιτητή/τήτριας
και σχετική εισήγηση του/της Διευθυντή/ύντριας του
Π.Μ.Σ. «Κλασικές Σπουδές» και του/της επιβλέποντα/
ουσας καθηγητή/γήτριας.
2.5. Η Σ.Ε. αποφασίζει για τις αιτήσεις μερικής φοίτησης των μεταπτυχιακών φοιτητών/τριών σύμφωνα με τα
προβλεπόμενα στην παρ. 9 του άρθρου 6 του παρόντος.
2.6. Η Σ.Ε. προτείνει στη Συνέλευση τους τίτλους και
το περιεχόμενο των μαθημάτων, καθώς και την τροποποίηση του Προγράμματος Σπουδών κατά τα οριζόμενα
στο άρθρο 7 του παρόντος (παρ. 4 και 5, αντίστοιχα).
2.7. Η Σ.Ε. γνωμοδοτεί στη Συνέλευση για την ανάθεση της διδασκαλίας των μαθημάτων του Π.Μ.Σ. κατά τα
οριζόμενα στο άρθρο 18 του παρόντος.
2.8. Η Σ.Ε. αποφασίζει για την πρόσκληση καθηγητών,
επιστημόνων κ.α. για διαλέξεις στο πλαίσιο του Προγράμματος και εισηγείται στη Συνέλευση, εφόσον από
την πρόσκληση προκύπτει δαπάνη.
2.9. Η Σ.Ε. εισηγείται στη Συνέλευση του Τμήματος για
τις προβλεπόμενες από τον Νόμο και τον παρόντα Κανονισμό περιπτώσεις διαγραφής φοιτητών/τριών.
3. Αρμοδιότητες του/της Διευθυντή/ύντριας του
Π.Μ.Σ. «Κλασικές Σπουδές»
3.1 Ο/Η Διευθυντής/ντρια του Π.Μ.Σ. «Κλασικές Σπουδές» είναι μέλος της Σ.Ε. του Π.Μ.Σ. και ορίζεται με από-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
φαση της Συνέλευσης του Τμήματος για διετή θητεία
και με δυνατότητα ανανέωσης χωρίς περιορισμό. Προεδρεύει της Σ.Ε., είναι μέλος Δ.Ε.Π. κατά προτεραιότητα
πρώτης βαθμίδας ή της βαθμίδας του αναπληρωτή, είναι του ιδίου ή συναφούς γνωστικού αντικειμένου με το
γνωστικό αντικείμενο του Π.Μ.Σ. και ασκεί τα καθήκοντα
που ορίζονται στο Νόμο και στον Κανονισμό Προγραμμάτων Μεταπτυχιακών Σπουδών του Ιδρύματος. Ο/Η
Διευθυντής/ύντρια δεν δικαιούται επιπλέον αμοιβή για
το διοικητικό του/της έργο ως Διευθυντή/ύντριας.
3.2 Ο/Η Διευθυντής/ντρια του Π.Μ.Σ. «Κλασικές Σπουδές» παρουσιάζει στη Γενική Συνέλευση του Τομέα και
στη Συνέλευση του Τμήματος τις γνώμες, εισηγήσεις και
αποφάσεις της Σ.Ε.
3.3 Ο/Η Διευθυντής/ύντρια του Π.Μ.Σ. έχει την ευθύνη
για την ομαλή οργάνωση και λειτουργία των προσφερόμενων μεταπτυχιακών σεμιναρίων και των λοιπών
διδακτικών και ερευνητικών δραστηριοτήτων του Π.Μ.Σ.
3.4 Ο/Η Διευθυντής/ύντρια του Π.Μ.Σ. ασκεί όλες τις
επιμέρους αρμοδιότητες που απορρέουν από τον παρόντα Κανονισμό και εισηγείται στα αρμόδια όργανα του
Ιδρύματος για κάθε θέμα που αφορά στην αποτελεσματική λειτουργία του Προγράμματος.
4. Αριθμός των μεταπτυχιακών φοιτητών/τριών
Ο μέγιστος αριθμός των φοιτητών/τριών που εισάγονται στο Πρόγραμμα ορίζεται σε δεκαπέντε (15) για κάθε
ακαδημαϊκό έτος και δύναται να αυξάνεται σύμφωνα
με τα οριζόμενα στον παρόντα Κανονισμό Λειτουργίας.
5. Προκήρυξη εισαγωγικών εξετάσεων, προϋποθέσεις
συμμετοχής και διαδικασία επιλογής φοιτητών/τριών
5.1 Οι εισαγωγικές εξετάσεις στο Π.Μ.Σ. «Κλασικές
Σπουδές» διενεργούνται κατά το πρώτο δεκαπενθήμερο του Σεπτεμβρίου και κατά το πρώτο δεκαπενθήμερο
του Ιανουαρίου κάθε ακαδημαϊκού έτους σε ύλη που
ανακοινώνεται τουλάχιστον τρεις μήνες νωρίτερα, και,
εφόσον οι υποψήφιοι/ες δεν έχουν προσκομίσει πιστοποιητικό γλωσσομάθειας, στην ξένη γλώσσα που έχουν
δηλώσει ότι κατέχουν. Κατά τον ίδιο χρόνο και ύστερα
από σχετική εισήγηση του Τομέα Κλασικών Σπουδών,
το Τμήμα ανακοινώνει τον αριθμό των θέσεων που προκηρύσσονται.
5.2 Η διεξαγωγή των εξετάσεων προκηρύσσεται από
τη Γραμματεία του Τμήματος Φιλολογίας με σχετική ανακοίνωση στην ιστοσελίδα του Τμήματος. Στις ίδιες ανα-
κοινώσεις προσδιορίζεται η εξεταστέα ύλη και ο αριθμός
των φοιτητών/τριών που μπορούν να εισαχθούν.
5.3 Μερική αναθεώρηση της εξεταστέας ύλης μπορεί
να γίνεται σε κάθε ακαδημαϊκό έτος.
5.4 Οι εξετάσεις διενεργούνται στην ελληνική γλώσσα.
5.5 Δεκτοί/ές ως υποψήφιοι/ες για τις εισαγωγικές εξετάσεις στο Π.Μ.Σ. «Κλασικές Σπουδές» γίνονται κάτοχοι
τίτλου του πρώτου κύκλου σπουδών Α.Ε.Ι. και Τ.Ε.Ι. της
ημεδαπής, καθώς και πτυχιούχοι ομοταγών ιδρυμάτων
της αλλοδαπής.
5.6 Τα διπλώματα των πτυχιούχων Τμημάτων και Σχολών ομοταγών ιδρυμάτων της αλλοδαπής ελέγχονται
από τη Γραμματεία πριν την εγγραφή των υποψηφίων
στο Π.Μ.Σ., σύμφωνα με τις διατάξεις του άρθρου 304
του ν. 4957/2022, εάν δεν έχει ήδη εκδοθεί βεβαίωση
αναγνώρισης από τον ΔΟΑΤΑΠ.
5.7 Μεταπτυχιακοί/κές φοιτητές/ήτριες των οποίων ο
τίτλος σπουδών πρώτου κύκλου προέρχεται από ομοταγές ίδρυμα της αλλοδαπής μπορούν να εγγραφούν
στο Π.Μ.Σ. «Κλασικές Σπουδές», αν επιτύχουν στις εισαγωγικές εξετάσεις. Προϋπόθεση για την εγγραφή τους
στο Π.Μ.Σ. είναι η διαπίστωση της καταχώρησης του
ιδρύματος της αλλοδαπής και του χορηγούμενου τίτλου
ιδρύματος της αλλοδαπής στα αντίστοιχα μητρώα του
ΔΟΑΤΑΠ, σύμφωνα με όσα προβλέπονται στο άρθρο
304 του ν. 4957/2022.
5.8 Για τους/τις αλλοδαπούς/ές υποψηφίους/ες που
δεν κατέχουν πτυχίο ελληνικού Α.Ε.Ι., απαραίτητη προϋπόθεση, εκτός από την αναγνώριση του πτυχίου τους,
είναι η επαρκής γνώση της ελληνικής γλώσσας (πιστοποιημένο επίπεδο γλωσσομάθειας Β2).
5.9 Στερούνται δικαιώματος συμμετοχής στο Π.Μ.Σ.
«Κλασικές Σπουδές» όσοι/ες είναι παράλληλα εγγεγραμμένοι/ες σε άλλο Π.Μ.Σ. στην Ελλάδα ή/και το εξωτερικό.
5.10 Οι υποψήφιοι/ες οφείλουν να καταθέσουν:
α. Αίτηση συμμετοχής στις εισαγωγικές εξετάσεις του
Π.Μ.Σ. «Κλασικές Σπουδές».
β. Επικυρωμένο αντίγραφο πτυχίου ή, σε περίπτωση
που ο/η υποψήφιος/α δεν έχει ακόμα ορκιστεί, βεβαίωση περάτωσης σπουδών. Για τους/τις πτυχιούχους των
Α.Ε.Ι. εξωτερικού απαιτείται το επικυρωμένο αντίγραφο
πτυχίου να συνοδεύεται από επίσημη μετάφραση.
γ. Πιστοποιητικό σπουδών με αναλυτική βαθμολογία
προπτυχιακών μαθημάτων, στο οποίο πρέπει να αναγράφεται και ο βαθμός πτυχίου.
δ. Βιογραφικό σημείωμα στο οποίο να αναφέρονται
αναλυτικά οι σπουδές, η επιστημονική δραστηριότητα,
και ενδεχόμενη επαγγελματική ή/και ερευνητική εμπειρία του/της υποψήφιου/ιας.
ε. Αντίγραφα πιστοποιητικών γνώσης ξένων γλωσσών
ή σχετικά αποδεικτικά γλωσσομάθειας (π.χ. τίτλοι σπουδών στην αλλοδαπή). Το επίπεδο γλωσσομάθειας που
απαιτείται είναι το επίπεδο B2· συγκεκριμένα, για την αγγλική γλώσσα: επιπέδου Lower, για τη γαλλική: DELF B2,
για τη γερμανική: ZERTIFIKATB2, για την ιταλική: CELI 3.
στ. Σύντομη έκθεση μαθησιακών-ερευνητικών ενδιαφερόντων (500-1000 λέξεων).
ζ. Φωτοτυπία δελτίου αστυνομικής ταυτότητας ή διαβατηρίου για τους/τις αλλοδαπούς/ές υποψηφίους/ες.
η. Οποιαδήποτε επικουρικά στοιχεία (συστατικές επιστολές, δημοσιεύσεις, βραβεία, πτυχιακές ή σεμιναρια-
κές εργασίες κ.ά.), που ο/η υποψήφιος/α κρίνει ότι θα
βοηθήσουν στην πληρέστερη αξιολόγηση της αίτησής
του/της.
θ. Πιστοποιητικό επάρκειας ελληνικής γλώσσας για
τους/τις αλλοδαπούς/ές υποψήφιους/ες.
5.11 Ημερομηνία λήξης για την υποβολή αιτήσεων
συμμετοχής στις εισαγωγικές εξετάσεις είναι η 31η Ιουλίου και η 30ή Νοεμβρίου εκάστου έτους.
5.12 Οι αιτήσεις και τα απαραίτητα δικαιολογητικά κατατίθενται εμπρόθεσμα στη Γραμματεία του Τμήματος
Φιλολογίας, η οποία, αφού ελέγξει την πληρότητά τους,
τα διαβιβάζει στη Σ.Ε. Η Σ.Ε. παραλαμβάνει και ελέγχει
τα δικαιολογητικά των υποψηφίων και διενεργεί τη διαδικασία επιλογής των μεταπτυχιακών φοιτητών/τριών.
5.13 Η επιλογή των εισακτέων γίνεται με γραπτές και
προφορικές εξετάσεις (συνέντευξη).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
5.14 Οι εξετάσεις διενεργούνται από τριμελή επιτροπή,
υπό την εποπτεία της Σ.Ε. Οι υποψήφιοι/ες που συγκεντρώνουν στις γραπτές εξετάσεις βαθμό τουλάχιστον
‘λίαν καλώς’ έχουν το δικαίωμα να προσέλθουν σε προφορική εξέταση και συνέντευξη, με την ολοκλήρωση
των οποίων θα διαμορφωθεί, ύστερα από συμψηφισμό,
και η τελική βαθμολογία τους. Στο τελικό αυτό αποτέλεσμα, οι επιμέρους βαθμολογίες υπολογίζονται με τον
ακόλουθο τρόπο:
1. με συντελεστή βαρύτητας 0.5, γραπτή εξέταση μαθημάτων ειδίκευσης,
2. με συντελεστή βαρύτητας 0.3, ο βαθμός πτυχίου
(ΒΠ) σε συνάρτηση με τον μέσο όρο των συναφών με το
ΠΜΣ προπτυχιακών μαθημάτων (ΜΟΣΜ), και του λόγου
του πλήθους αυτών (Σβ) προς το συνολικό πλήθος των
μαθημάτων όπως αναγράφονται στην αναλυτική βαθμολογία (Σα). Εφαρμόζεται ο αλγόριθμος
[ΒΠ Χ (1- Σβ/Σα)] + [ΜΟΣΜ Χ (Σβ/Σα)]
3. με συντελεστή βαρύτητας 0.2, προφορική εξέταση
και συνέντευξη, συνυπολογιζομένης και της ποιότητας
του φακέλου του υποψηφίου.
Σε περίπτωση ισοβαθμίας δεκτοί γίνονται όλοι οι
υποψήφιοι/ες που ισοβαθμούν με τον/την τελευταίο/α
εισαχθέντα/είσα.
5.15 Μετά την περάτωση των διαδικασιών αυτών, οι
πίνακες των επιτυχόντων προωθούνται από τη Σ.Ε. του
Π.Μ.Σ. για επικύρωση από τη Συνέλευση του Τμήματος,
ώστε να δημοσιοποιηθούν από τη Γραμματεία του Τμήματος πριν από την 1η Οκτωβρίου και την 1η Φεβρου-
αρίου, αντίστοιχα.
5.16 Όλοι/ες οι υποψήφιοι/ες έχουν πρόσβαση στα
διορθωμένα γραπτά τους καθώς και στο σύνολο της
βαθμολογίας για μια εβδομάδα μετά την ανακοίνωση
των αποτελεσμάτων.
5.17 Έγγραφη ένσταση κατά του πίνακα των επιτυχόντων είναι δυνατόν να διατυπωθεί εντός τριών (3) εργά-
σιμων ημερών από την ημερομηνία ανακοίνωσής του. Η
ένσταση κρίνεται τελεσίδικα από επιτροπή που ορίζει η
Συνέλευση του Τμήματος.
5.18 Οι επιτυχόντες/ούσες οφείλουν να εγγραφούν
στο Π.Μ.Σ. «Κλασικές Σπουδές» εντός δέκα (10) ημερών
από την ανακοίνωση του πίνακα επιτυχόντων/ουσών.
Κατά την εγγραφή τους στο Π.Μ.Σ. οφείλουν να καταθέσουν Υπεύθυνη Δήλωση ότι δεν φοιτούν σε άλλο Π.Μ.Σ.
της ημεδαπής ή της αλλοδαπής.
6. Διάρκεια φοίτησης
6.1 Το Π.Μ.Σ. «Κλασικές Σπουδές» έχει διάρκεια τεσσάρων (4) εξαμήνων.
6.2 Η ανώτατη διάρκεια φοίτησης για την απόκτηση
του Διπλώματος Μεταπτυχιακών Σπουδών (Δ.Μ.Σ.) πέραν των τεσσάρων (4) εξαμήνων ορίζεται σε τέσσερα
(4) επιπλέον εξάμηνα.
6.3 Η Δ.Ε. υποβάλλεται ως το τέλος του πέμπτου εξαμήνου για την πλήρη φοίτηση και ως το τέλος του όγδοου
εξαμήνου για τη μερική φοίτηση και αφού ο/η μεταπτυχιακός/ή φοιτητής/τρια έχει επιτύχει στα προβλεπόμενα
έξι Σεμινάρια, τα οποία παρακολούθησε.
6.4 Σε περίπτωση που μεταπτυχιακός/ή φοιτητής/
ήτρια βρίσκεται στο στάδιο συγγραφής της Δ.Ε. και
δεν την ολοκληρώσει εντός της προβλεπόμενης από
τον παρόντα Κανονισμό ανώτατης διάρκειας σπουδών
δικαιούται να υποβάλει άπαξ αιτιολογημένη αίτηση για
παράταση των σπουδών του/της προς τη Συνέλευση
του Τμήματος Φιλολογίας, η οποία αποφασίζει ύστερα
από σχετική εισήγηση του/της επιβλέποντα/ουσας καθηγητή/τριας και της Σ.Ε. του Π.Μ.Σ. Η παράταση δεν
μπορεί να είναι μεγαλύτερη των δύο (2) συνεχόμενων
ακαδημαϊκών εξαμήνων.
6.5 Σε περίπτωση που η υποβληθείσα Δ.Ε. κρίνεται
ανεπαρκής, μπορεί να δοθεί στον/στην φοιτητή/ήτρια,
με απόφαση του/της επιβλέποντα/ουσας και επικύρωση
της Συνέλευσης του Τμήματος, η δυνατότητα επανυποβολής της διορθωμένης Δ.Ε. σε χρονικό διάστημα που
δεν υπερβαίνει το τρίμηνο, και το οποίο δεν λογίζεται
ως παράταση σπουδών.
6.6 Στην περίπτωση κατά την οποία μεταπτυχιακός/ή
φοιτητής/ήτρια δεν περατώσει επιτυχώς τις υποχρεώσεις
που απορρέουν από την παρακολούθηση του Π.Μ.Σ.
«Κλασικές Σπουδές» εντός της προβλεπόμενης από τον
παρόντα Κανονισμό ανώτατης διάρκειας σπουδών και
δεν υποβάλει στη Συνέλευση του Τμήματος Φιλολογίας
αίτηση παράτασης σπουδών, διαγράφεται από το Πρόγραμμα με απόφαση της Συνέλευσης και διαπιστωτική
πράξη του προέδρου του Τμήματος. Το ίδιο ισχύει στην
περίπτωση που δεν ολοκληρώσει επιτυχώς τις υποχρεώσεις του/της με το τέλος της παράτασης σπουδών που
του/της έχει εκχωρηθεί από τη Συνέλευση του Τμήματος
Φιλολογίας. Οι διαγραφές κοινοποιούνται στους/στις
ενδιαφερόμενους/ες από τη Γραμματεία του Τμήματος.
6.7 Ο/Η μεταπτυχιακός/ή φοιτητής/ήτρια δικαιούται,
άπαξ και με αιτιολογημένη αίτησή του/της, να ζητήσει,
για σοβαρούς λόγους, αναστολή των σπουδών του/της
από τη Συνέλευση του Τμήματος Φιλολογίας. Η Συνέλευση του Τμήματος αποφασίζει, ύστερα από σχετική
προφορική εισήγηση του Διευθυντή του Π.Μ.Σ. ή του/
της επιβλέποντα/ουσας καθηγητή/τριας (στην περίπτωση που ο/η φοιτητής/ήτρια βρίσκεται στο στάδιο εκπό-
νησης της μεταπτυχιακής Διπλωματικής Εργασίας), την
έγκριση ή την απόρριψη της αίτησης αναστολής των
σπουδών του/της.
6.8 Αναστολή φοίτησης, ύστερα από αίτηση του/της
φοιτητή/ήτριας, είναι δυνατή μόνο με απόφαση της Συνέλευσης του Τμήματος, μετά από σύμφωνη γνώμη της
Σ.Ε. Κατά τη διάρκεια της αναστολής αίρεται η φοιτητική
ιδιότητα και αναστέλλονται όλα τα σχετικά δικαιώματα.
Η ανώτατη διάρκεια της αναστολής σπουδών που μπορεί να εγκρίνει η Συνέλευση του Τμήματος είναι δύο (2)
συνεχόμενα εξάμηνα και δεν υπολογίζεται στη διάρκεια
των σπουδών. Η αναστολή διακόπτεται ύστερα από αίτηση επανεγγραφής του/της μεταπτυχιακού φοιτητή/
ήτριας προς τη Συνέλευση του Τμήματος. Δεν είναι δυνατή η παροχή αναστολής σπουδών με αίτηση η οποία
υποβάλλεται μετά από την τρίτη διδακτική εβδομάδα
του ακαδημαϊκού εξαμήνου στο οποίο αναφέρεται.
6.9 Ο/Η μεταπτυχιακός/ή φοιτητής/ήτρια δικαιούται
να έχει, ύστερα από αίτησή του/της προς τη Σ.Ε. του
Π.Μ.Σ. «Κλασικές Σπουδές», τη δυνατότητα μερικής
φοίτησης, εφόσον εργάζεται ή σε ειδικές περιπτώσεις
(όπως η ανατροφή παιδιών, η συστηματική κοινωφελής
εθελοντική απασχόληση, λόγοι υγείας, καθώς και κάθε
άλλη ειδική περίπτωση την οποία εγκρίνει η Σ.Ε. του
Π.Μ.Σ.). Σε κάθε περίπτωση, ο/η αιτών/ούσα οφείλει να
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
προσκομίσει όλα τα αναγκαία σχετικά δικαιολογητικά.
Η σχετική αίτηση δεν μπορεί να αφορά τρέχον εξάμηνο
φοίτησης. Η διάρκεια της μερικής φοίτησης δεν μπορεί
να υπερβαίνει το διπλάσιο της διάρκειας φοίτησης, όπως
ορίζεται στις παρ. 6.1 και 6.2 του παρόντος Κανονισμού.
7. Αναλυτικό πρόγραμμα σπουδών και πιστωτικές
μονάδες
7.1. Το σύνολο των πιστωτικών μονάδων (E.C.T.S.) που
απαιτούνται για την απόκτηση του Διπλώματος Μεταπτυχιακών Σπουδών (Δ.Μ.Σ.) στις Κλασικές Σπουδές
ανέρχονται σε εκατόν είκοσι (120).
7.2. Για την απόκτηση του Δ.Μ.Σ. στις Κλασικές Σπουδές οι μεταπτυχιακοί/ές φοιτητές/ήτριες υποχρεούνται:
(α) Να συμμετάσχουν επιτυχώς σε έξι (6) Μεταπτυχιακά Σεμινάρια (ΜΣ). Ως Μεταπτυχιακά Σεμινάρια νοούνται
και τα Ερευνητικά Σεμινάρια (ΕΣ), στα οποία οι φοιτητές/
τριες ασκούνται σε ερευνητικό θέμα στο πλαίσιο εκ του
σύνεγγυς συνεργασίας με τον/την διδάσκοντα/ουσα.
Η επιλογή ΕΣ είναι προαιρετική και εξαρτάται από τη
διαθεσιμότητα των διδασκόντων. Η ανάληψη ΕΣ εκ μέρους των διδασκόντων θα γίνεται εις προσθήκην των
ελάχιστων διδακτικών τους υποχρεώσεων. Κάθε Σεμινάριο αντιστοιχεί σε δεκαπέντε (15) πιστωτικές μονάδες
(E.C.T.S.). Οι μεταπτυχιακοί/ές φοιτητές/ήτριες οφείλουν
να συγκεντρώσουν ενενήντα (90) πιστωτικές μονάδες
από την επιτυχή παρακολούθηση και την εξέταση στα
Μεταπτυχιακά Σεμινάρια.
(β) Να συντάξουν μεταπτυχιακή Διπλωματική Εργασία (Δ.Ε.), η οποία αντιστοιχεί σε τριάντα (30) πιστωτικές
μονάδες (E.C.T.S.).
Κάθε μεταπτυχιακός/ή φοιτητής/ήτρια συμμετέχει και
εξετάζεται σε δύο μαθήματα ανά εξάμηνο και συνολικά
έξι στη διάρκεια του πρώτου κύκλου της ειδίκευσής του.
Οι δυνατότητες επιλογών μαθημάτων προσδιορίζονται
στο Πρόγραμμα Μαθημάτων που συνιστά τον εκάστοτε
διετή κύκλο διδασκαλίας, σύμφωνα με τα οριζόμενα στις
παρ. 4 και επόμενες του παρόντος άρθρου. Στο σύνολο
των σπουδών τους οι φοιτητές/τριες έχουν το δικαίωμα
επιλογής ενός ΕΣ και μόνον κατά το τρίτο εξάμηνο φοίτησης. Επίσης, οι φοιτητές/τριες έχουν τη δυνατότητα
επιλογής ενός μαθήματος που προσφέρεται από άλλο
Π.Μ.Σ. του Τμήματος ή από Π.Μ.Σ. άλλου Τμήματος του
Πανεπιστημίου Κρήτης ή άλλου Πανεπιστημίου της ημεδαπής ή της αλλοδαπής, στο πλαίσιο προγραμμάτων
ανταλλαγής και κινητικότητας (π.χ. Erasmus+) ή διιδρυματικών συμφωνιών. Στην περίπτωση αυτή απαιτείται
γνώμη του/της ακαδημαϊκού/ής συμβούλου και έγκριση
της Σ.Ε. Η φοίτηση στο Π.Μ.Σ. ολοκληρώνεται με την
εκπόνηση γραπτής διπλωματικής μεταπτυχιακής εργασίας (Δ.Ε.).
7.3. Σύμφωνα με τα παραπάνω το ενδεικτικό πρόγραμμα σπουδών ορίζεται ως εξής:
Εξάμηνο
1 Μάθημα κατ’ επιλογή
υποχρεωτικό από τις ακόλουθες
Θεματικές Ενότητες
ECTS
Α’
Ελληνική και Ρωμαϊκή Γραμματεία:
Ποίηση
Α’
Ελληνική και Ρωμαϊκή Γραμματεία:
Πεζογραφία
Σύνολο εξαμήνου Α
Β’
Ελληνική και Ρωμαϊκή Γραμματεία:
Φιλοσοφία
Β’
Ελληνική και Ρωμαϊκή Γραμματεία:
Πολιτισμός
Σύνολο εξαμήνου Β
Γ’
Ελληνική και Ρωμαϊκή Γραμματεία:
Εκδοτική των κειμένων
Γ’
Ελληνική και Ρωμαϊκή Γραμματεία:
Πρόσληψη
Σύνολο εξαμήνου Γ
Δ’
Εκπόνηση Μεταπτυχιακής Διπλωματικής Εργασίας
Σύνολο εξαμήνου Δ
Σύνολο
Στη συνέχεια παρατίθεται ενδεικτικός κατάλογος τίτλων σεμιναρίων:
Η τέχνη, η τελετουργία και η πολιτική στο έργο
του Ευριπίδη
Αττική κωμωδία: ζητήματα πολιτικής σάτιρας και
μυθολογικής παρωδίας
Ο μύθος στην πλατωνική φιλοσοφία
Συνομιλώντας με το έπος: η μουσικοποιητική παραγωγή της αρχαϊκής περιόδου
Οι καταβάσεις στον Άδη στη λατινική γραμματεία
Η ώσμωση εθνικής και χριστιανικής γραμματείας
στην ύστερη αρχαιότητα
Θέαση και εικόνα στην αρχαία λογοτεχνία
Θεωρίες ιστοριογραφίας στην ελληνορωμαϊκή
αρχαιότητα
Έρως και Ψυχή: ερμηνείες και διασκευές ενός μύθου στη λογοτεχνία και στην τέχνη
Η φιλολογία στην αρχαιότητα
7.4 Οι τίτλοι και το περιεχόμενο των μαθημάτων που
πρόκειται να διδαχθούν καθορίζονται με απόφαση της
Συνέλευσης του Τμήματος ύστερα από πρόταση της Σ.Ε.
και σύμφωνη γνώμη του Τομέα Κλασικών Σπουδών.
7.5 Τροποποίηση του προγράμματος μαθημάτων και
ανακατανομή μεταξύ των εξαμήνων μπορεί να γίνει με
απόφαση της Συνέλευσης του Τμήματος ύστερα από
πρόταση της Σ.Ε. και σύμφωνη γνώμη του Τομέα Κλασικών Σπουδών.
7.6 Την ευθύνη της επιλογής των επιμέρους θεματικών
κατευθύνσεων, της μεθόδου, των ενδεχόμενων ασκήσεων και εν γένει του τρόπου οργάνωσης και διεξαγωγής
του Σεμιναρίου έχει αποκλειστικά ο/η εκάστοτε διδάσκων/ουσα το Σεμινάριο.
7.7 Κάθε ένα από τα Σεμινάρια διαρκεί τρεις ώρες
εβδομαδιαίως επί δεκατρείς εβδομάδες.
7.8 Είναι δυνατό να ενταχθεί στο Πρόγραμμα μαθημάτων του Π.Μ.Σ. «Κλασικές Σπουδές» μάθημα που δίνεται
από άλλο Π.Μ.Σ. του Τμήματος ή της Σχολής, με απόφαση της Συνέλευσης ή των Συνελεύσεων, μετά από κοινή
εισήγηση των Σ.Ε. των εμπλεκομένων Π.Μ.Σ. στην οποία
αιτιολογείται η συνάφεια του μαθήματος με το Π.Μ.Σ.
«Κλασικές Σπουδές».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
8. Ακαδημαϊκοί/ές σύμβουλοι και επιβλέποντες/ουσες
Διπλωματικών Εργασιών
8.1 Με την εγγραφή του/της φοιτητή/τριας στο Π.Μ.Σ.
και ύστερα από σχετική εισήγηση της Σ.Ε. του Π.Μ.Σ.,
η Συνέλευση του Τμήματος ορίζει ακαδημαϊκό/ή σύμβουλο των σπουδών του/της φοιτητή/ήτριας, σύμφω-
να με τους περιορισμούς στο 8.2 του παρόντος και
συνεκτιμώντας τα επιστημονικά ενδιαφέροντα του/
της φοιτητή/τριας, τα οποία διερευνώνται κατά τη συνέντευξη εισαγωγής του/της. Ο/Η ακαδημαϊκός/ή σύμ-
βουλος ανήκει στις κατηγορίες διδασκόντων/ουσών στο
Π.Μ.Σ. σύμφωνα με το άρθρο 83 του ν. 4957/2022 και
σε συνεργασία με τη Σ.Ε. παρακολουθεί και συντρέχει
τη μεταπτυχιακή πορεία του/της φοιτητή/τριας μέχρι
τον ορισμό επιβλέποντα/ουσας της Δ.Ε. Οι φοιτητές/
τριες οφείλουν να ενημερώνουν τακτικά τους/τις ακαδημαϊκούς/ες συμβούλους για την πρόοδό τους. Ο ρόλος
του/της ακαδημαϊκού/ής συμβούλου μεταφέρεται στον/
στην επιβλέποντα/ουσα της Δ.Ε. με την ανάληψη των
καθηκόντων του/της. Ο/Η επιβλέπων/ουσα ανήκει στις
κατηγορίες διδασκόντων/ουσών στο Π.Μ.Σ. σύμφωνα με
το άρθρο 83 του ν. 4957/2022. Ο μέγιστος αριθμός επιβλεπομένων διπλωματικών εργασιών ανά διδάσκοντα
στο Πρόγραμμα ορίζεται σε πέντε (5) ανά ακαδημαϊκό
έτος. Υπέρβαση αυτού του αριθμού επιτρέπεται κατόπιν
έγκρισης της Σ.Ε. του Π.Μ.Σ.
8.2 Κατά την επιλογή τόσο του/της ακαδημαϊκού/
ής συμβούλου όσο και του/της επιβλέποντα/ουσας τη
Δ.Ε. η Συνέλευση λαμβάνει υπόψη το συνολικό αριθμό μεταπτυχιακών φοιτητών/τριών που συμβουλεύει
ή επιβλέπει κάθε μέλος του προσωπικού, έτσι ώστε το
μεταπτυχιακό έργο στο Τμήμα να κατανέμεται κατά το
δυνατόν ισομερέστερα. Θέμα αλλαγής ακαδημαϊκού/
ής συμβούλου ή επιβλέποντα/ουσας τίθεται στον Τομέα
Κλασικών Σπουδών με γνώμη της Σ.Ε., ο/η διευθυντής/
ύντρια της οποίας εισηγείται σχετικά στη Συνέλευση του
Τμήματος.
9. Κανόνες εκπόνησης και αξιολόγησης σεμιναριακών
εργασιών και συμμετοχή των φοιτητών/τριών σε άλλες
ερευνητικές ή εκπαιδευτικές δραστηριότητες
9.1. Τα θέματα των σεμιναριακών εργασιών επιλέγονται από τους/τις μεταπτυχιακούς/ές φοιτητές/ήτριες με
την καθοδήγηση του/της διδάσκοντα/ουσας.
9.2. Οι σεμιναριακές εργασίες γράφονται στην ελληνική γλώσσα, εκτός αν οριστεί η συγγραφή του σεμιναρί-
ου σε άλλη γλώσσα, ύστερα από σχετική αιτιολογημένη
αίτηση του φοιτητή/ήτριας, η οποία έχει γίνει αποδεκτή
από τον διδάσκοντα και εγκριθεί από τη Σ.Ε. του Προγράμματος.
9.3. Η έκταση των γραπτών σεμιναριακών εργασιών
δεν επιτρέπεται να είναι μικρότερη από 4.000 λέξεις και
μεγαλύτερη από 8.000 λέξεις. Στον παραπάνω αριθμό
δεν συνυπολογίζεται το όποιο αναγκαίο για την τεκμηρίωση του θέματος εικονογραφικό, αρχειακό ή άλλο υλικό.
9.4. Οι σεμιναριακές εργασίες βαθμολογούνται σε δεκάβαθμη κλίμακα. Ως βάση αποδεκτής εργασίας ορίζεται
ο βαθμός πέντε (5).
9.5. Οι μεταπτυχιακοί/ές φοιτητές/τριες πλήρους φοίτησης οφείλουν να περατώνουν και να υποβάλλουν
ιδεωδώς δύο (2) και τουλάχιστον μία (1) σεμιναριακή
εργασία ανά εξάμηνο, η βαθμολογία της οποίας κατατίθεται στην Γραμματεία του Π.Μ.Σ. ως το τέλος του
Φεβρουαρίου ή Ιουλίου εκάστου έτους. Οι υπόλοιπες
εργασίες θα παραδίδονται ως το τέλος Αυγούστου, και η
βαθμολογία τους θα κατατίθεται ως την έναρξη της νέας
ακαδημαϊκής χρονιάς. Οι μεταπτυχιακοί/ές φοιτητές/
τριες μερικής φοίτησης οφείλουν να περατώνουν και
να παραδίδουν στους διδάσκοντες τις δύο (2) σεμιναριακές εργασίες κάθε ακαδημαϊκού έτους το αργότερο
ως το τέλος Αυγούστου. Σεμιναριακή εργασία που δεν
κατατίθεται εγκαίρως γίνεται δεκτή από τον/την διδάσκοντα/σκουσα κατά την κρίση του και μόνον για λόγους
ανωτέρας βίας που κρίνονται από τη Σ.Ε.
9.6. Στα σεμιναριακά μαθήματα η συνολική επίδοση
του/της φοιτητή/τριας κρίνεται από την προφορική παρουσίαση, την ποιότητα της γραπτής σεμιναριακής ερ-
γασίας ή ενδεχόμενης γραπτής εξέτασης και την ενεργό
συμμετοχή του/της στη διάρκεια των σεμιναρίων και των
ενδεχόμενων πρακτικών ασκήσεων.
9.7. Σε περίπτωση αποτυχίας του/της φοιτητή/τριας
σε ένα από τα μεταπτυχιακά μαθήματα, του/της δίνεται
η ευκαιρία να το αναπληρώσει με την παρακολούθηση
ενός επιπλέον μεταπτυχιακού μαθήματος κατά τα επόμενα εξάμηνα φοίτησής του/της. Προκειμένου όμως να
παραμείνει στο Πρόγραμμα, ο/η φοιτητής/τρια οφείλει να ολοκληρώσει επιτυχώς τις τρεις (3) τουλάχιστον
από τις τέσσερις (4) σεμιναριακές εργασίες του πρώτου
έτους, ενώ αποτυχία σε δύο (2) μαθήματα αυτομάτως
συνεπάγεται τη διαγραφή του/της από το Πρόγραμμα.
Η διαγραφή, όπως και κάθε άλλη αλλαγή της πορείας
των σπουδών του/της φοιτητή/ήτριας, γίνεται μόνο με
απόφαση της Συνέλευσης του Τμήματος και ύστερα από
εισήγηση της Σ.Ε. του Π.Μ.Σ.
9.8. Η παρακολούθηση των μαθημάτων είναι υποχρεωτική για τους/τις μεταπτυχιακούς/ές φοιτητές/τριες.
9.9. Στους/στις φοιτητές/τριες μπορεί να ανατίθεται
αμειβόμενο ερευνητικό έργο στο πλαίσιο ερευνητικών
προγραμμάτων, καθώς και επικουρικό ερευνητικό και
διδακτικό έργο, για το οποίο ο/η φοιτητής/τρια δύναται να αμείβεται από κονδύλια που εγγράφονται στον
προϋπολογισμό του Προγράμματος ή που εξασφαλίζει στον προϋπολογισμό του και διαθέτει στο Π.Μ.Σ. το
Τμήμα Φιλολογίας (βλ. επίσης άρθρο 13.3 του παρόντος
Κανονισμού).
9.10. Όλες οι γραπτές εργασίες των μεταπτυχιακών
φοιτητών/τριών φυλάσσονται αξιολογημένες στα αρχεία
των οικείων Τομέων, ώστε να μπορούν να τις συμβουλευτούν ανά πάσα στιγμή οι ακαδημαϊκοί/ές σύμβου-
λοι, οι επιβλέποντες/ουσες Δ.Ε., οι διδάσκοντες/ουσες
τα μαθήματα, και η Σ.Ε.
10. Μεταπτυχιακή Διπλωματική Εργασία (Δ.Ε.). Επιβλέπων/ουσα και Εξεταστική Επιτροπή
10.1 Ο/Η μεταπτυχιακός/ή φοιτητής/ήτρια του Π.Μ.Σ.
«Κλασικές Σπουδές» οφείλει να εκπονήσει, να παραδώσει και να υποστηρίξει ενώπιον Τριμελούς Εξεταστικής
Επιτροπής Μεταπτυχιακή Διπλωματική Εργασία (Δ.Ε.).
10.2 Ο/Η μεταπτυχιακός/ή φοιτητής/ήτρια υποβάλλει
κατά το τρίτο εξάμηνο φοίτησής του/της και σε συνεννόηση με τον/την ακαδημαϊκό/ή σύμβουλο αίτηση στην
οποία αναγράφεται ο προτεινόμενος τίτλος της Διπλωματικής Εργασίας, επισυνάπτεται σχέδιο-περίληψή της
και προτείνεται ο/η επιβλέπων/ουσα. Η Σ.Ε. του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
εξετάζει την αίτηση και, εφόσον την εγκρίνει, ορίζει τον/
την επιβλέποντα/ουσα αυτής βάσει της ισχύουσας νομοθεσίας με τη σύμφωνη γνώμη της Γ.Σ. Τομέα και της
Συνέλευσης του Τμήματος, και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο/η επιβλέπων/ουσα
καθηγητής/ήτρια. Ένα ή και δύο από τα μέλη της επιτροπής μπορεί να ανήκει σε αντίστοιχο Τομέα ή Κατεύθυνση
άλλου Τμήματος του Πανεπιστημίου Κρήτης ή άλλου
ΑΕΙ ή ερευνητικού ιδρύματος της ημεδαπής ή αναγνωρισμένου ΑΕΙ ή ερευνητικού ιδρύματος της αλλοδαπής.
10.3 Η Δ.Ε. γράφεται στην ελληνική γλώσσα, εκτός αν,
μετά από σχετική αιτιολογημένη αίτηση του/της φοιτητή/ήτριας, έχει γίνει αποδεκτή από τον/την επιβλέποντα/
ουσα καθηγητή/ήτρια και εγκριθεί από τη Συνέλευση
του Τμήματος η συγγραφή της Δ.Ε. σε άλλη γλώσσα.
10.4 Η αναγκαία έκταση της Δ.Ε. προσδιορίζεται από
τον/την εκάστοτε επιβλέποντα/ουσα καθηγητή/ήτρια
και δεν μπορεί να είναι μικρότερη από τον αριθμό 15.000
λέξεων, ούτε να υπερβαίνει τον αριθμό των 25.000 λέξεων. Στον παραπάνω αριθμό δεν συνυπολογίζεται το
όποιο αναγκαίο για την τεκμηρίωση του θέματος εικονογραφικό, αρχειακό ή άλλο υλικό.
10.5 Ο/Η επιβλέπων/ουσα καθηγητής/ήτρια οφείλει
να διορθώσει την Δ.Ε. εντός εξήντα ημερών από την
ημέρα παράδοσης του τελικού κειμένου της Δ.Ε. Εάν
συντρέχουν ειδικοί λόγοι, ο χρόνος διόρθωσης μπορεί
να παραταθεί κατόπιν έγκρισης της Σ.Ε. του ΠΜΣ.
10.6. Μετά την ολοκλήρωση της εκπόνησης της Δ.Ε.
και τη διόρθωσή της από τον/την επιβλέποντα/ουσα
καθηγητή/ήτρια, η Δ.Ε. υποβάλλεται σε ηλεκτρονική (και
έντυπη, εφόσον ζητηθεί) μορφή από τον/τη φοιτητή/
τρια στη Γραμματεία του Π.Μ.Σ. συνοδευόμενη από ειδικό έντυπο (Έντυπο Υποβολής). Στο Έντυπο Υποβολής
βεβαιώνεται ενυπογράφως από τον/την επιβλέποντα/
ουσα ότι η εκπόνηση της Δ.Ε. έχει ολοκληρωθεί και ότι
υποβάλλεται προς κρίση από την τριμελή επιτροπή, η
οποία οφείλει να μελετήσει την Δ.Ε. εντός 40 ημερών.
Ο/Η επιβλέπων/ουσα δύναται να προωθήσει ηλεκτρονικά (σε μορφή Word ή PDF) την ολοκληρωμένη Δ.Ε. στα
μέλη της τριμελούς επιτροπής.
10.7. Στην περίπτωση αρνητικής κρίσης της Δ.Ε. υπάρχει η δυνατότητα επανυποβολής της μετά από δύο μήνες,
αφού ο/η μεταπτυχιακός φοιτητής/τρια βελτιώσει την
εργασία σύμφωνα με τις παρατηρήσεις της Τριμελούς
Εξεταστικής Επιτροπής. Σε περίπτωση αρνητικής κρίσης μετά και τη 2η υποβολή δεν χορηγείται το Δίπλωμα
Μεταπτυχιακών Σπουδών.
10.8 Ο/Η φοιτητής/ήτρια υποστηρίζει την Δ.Ε. σε ειδική
συνεδρίαση της Εξεταστικής Επιτροπής, η οποία ανακοινώνεται από τη Γραμματεία του Τμήματος τρεις (3) τουλά-
χιστον ημέρες πριν από την υποστήριξη. Στη διαδικασία
υποστήριξης της Δ.Ε. προεδρεύει ο/η επιβλέπων/ουσα
καθηγητής/ήτρια. Ο/Η φοιτητής/ήτρια οφείλει αρχικά
να παρουσιάσει και να υποστηρίξει τη Δ.Ε. προφορικά.
Στη συνέχεια, οφείλει να απαντήσει στις ερωτήσεις και
παρατηρήσεις των μελών της Τριμελούς Εξεταστικής Επιτροπής. Στο τέλος της υποστήριξης και της συζήτησης της
Δ.Ε., η Τριμελής Επιτροπή συνεδριάζει δίχως την παρουσία του/της εξεταζόμενου/ης και του κοινού και αξιολογεί
τη Δ.Ε. σε δεκάβαθμη βαθμολογική κλίμακα (0-10). Τέλος, η Τριμελής Εξεταστική Επιτροπή ανακοινώνει στον/
στην κρινόμενο/η φοιτητή/ήτρια την απόφασή της και
συντάσσει και υπογράφει το σχετικό πρακτικό, το οποίο
κατατίθεται στη Γραμματεία του Τμήματος Φιλολογίας.
10.9 Για τον τελικό βαθμό του Μ.Δ.Ε. συνεκτιμάται η
βαθμολογία της Δ.Ε. με συντελεστή 0.25 και οι βαθμοί
των έξι Σεμιναρίων με συντελεστή 0.125 το καθένα. Σε
περίπτωση που ο/η φοιτητής/τρια έχει παρακολουθήσει
επιτυχώς περισσότερα από έξι μαθήματα, στον τελικό
βαθμό υπολογίζονται οι έξι καλύτερες επιδόσεις του/της.
10.10 Ο/Η κρινόμενος/η φοιτητής/ήτρια δεν έχει δικαίωμα ένστασης έναντι της οριστικής απόφασης της
Τριμελούς Εξεταστικής Επιτροπής.
10.11 Ο/Η φοιτητής/τρια οφείλει να ενσωματώσει τις
διορθώσεις των μελών της επιτροπής στο διάστημα που
θα προταθεί από την επιτροπή. Το αναθεωρημένο κείμενο ελέγχεται και εγκρίνεται από τον/την επιβλέποντα/
ουσα και στη συνέχεια αναρτάται υποχρεωτικά στο διαδικτυακό τόπο της Βιβλιοθήκης του Πανεπιστημίου Κρήτης.
10.12 Ύστερα από έκθεση του/της επιβλέποντα/ουσας
και εισήγηση της Σ.Ε., απονέμεται Δίπλωμα Μεταπτυχιακών Σπουδών (Δ.Μ.Σ.) στους/στις φοιτητές/τριες που
ολοκλήρωσαν με επιτυχία τις σπουδαστικές υποχρεώσεις τους (δηλαδή, εξετάστηκαν επιτυχώς σε έξι μαθήμα-
τα, και συνέγραψαν διπλωματική εργασία (Δ.Ε.) που κρίθηκε ως επιτυχής) με τους όρους και μέσα στα χρονικά
πλαίσια που προβλέπονται από τον παρόντα Κανονισμό.
Ως επιτυχία λογίζεται η βαθμολόγηση τουλάχιστον με
πέντε (5) στη δεκάβαθμη κλίμακα. Η απονομή στον/στη
φοιτητή/τρια γίνεται κατά τα οριζόμενα στο άρθρο 15
του παρόντος Κανονισμού.
11. Αναπλήρωση μαθημάτων
11.1 Σε περίπτωση που ο/η διδάσκων/σκουσα απουσιάζει νομίμως σε προγραμματισμένη άδεια, ύστερα
από έγκριση της Συνέλευσης του Τμήματος, οφείλει, σε
συνεργασία με τη Γραμματεία, να ορίσει έγκαιρα ημέρα
και ώρα αναπλήρωσης του σεμιναρίου, στο πλαίσιο του
τρέχοντος διδακτικού εξαμήνου.
11.2 Σε περίπτωση απρόβλεπτου κωλύματος πραγματοποίησης σεμιναρίου με υπαιτιότητα του/της διδάσκο-
ντος/ουσας, θα πρέπει με ευθύνη του/της να ενημερωθεί ο/η Διευθυντής/ύντρια του Π.Μ.Σ. και ο/η Πρόεδρος
του Τμήματος. Ο/η διδάσκων/ουσα σε συνεργασία με τη
Γραμματεία οφείλει να ορίσει έγκαιρα ημέρα και ώρα
αναπλήρωσης του σεμιναρίου στο πλαίσιο του τρέχοντος διδακτικού εξαμήνου.
11.3 Ο/Η διδάσκων/ουσα, σε περίπτωση απρόβλεπτου κωλύματος πραγματοποίησης σεμιναρίου, που
δεν οφείλεται σε δική του/της υπαιτιότητα, οφείλει να
ενημερώσει τον/την Διευθυντή/ύντρια του Π.Μ.Σ. και
τον/την Πρόεδρο του Τμήματος.
12. Διαγραφή από το Π.Μ.Σ.
Επαρκείς λόγους διαγραφής μεταπτυχιακού/ής φοιτητή/ήτριας από το μητρώο του Τμήματος συνιστούν:
12.1 Κάθε σχετικός λόγος που προβλέπουν τα καταστατικά κείμενα του Πανεπιστημίου και του Τμήματος.
12.2 Η υπέρβαση του προβλεπόμενου από τον παρόντα Κανονισμό Μεταπτυχιακών Σπουδών χρόνου φοί-
τησης (άρθρο 6) ή η αποτυχία σε δύο (2) μεταπτυχιακά
Σεμινάρια ή η μη εμφάνιση στα απαιτούμενα Μεταπτυχιακά Σεμινάρια, χωρίς αίτηση αναστολής φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
12.3 Η περίπτωση του παραπτώματος της λογοκλοπής,
για την οποία ακολουθείται η προβλεπόμενη διαδικασία
σύμφωνα με την ισχύουσα νομοθεσία. Οι διαγραφές μεταπτυχιακών φοιτητών/τριών διενεργούνται αρμοδίως,
σύμφωνα με την ισχύουσα νομοθεσία.
12.4 Εφόσον τεθεί ζήτημα διαγραφής του/της και πριν
από τη λήψη της σχετικής απόφασης, ο/η φοιτητής/τρια
καλείται για παροχή εξηγήσεων στη Συνέλευση, τις οποίες οφείλει να καταθέσει και εγγράφως. Σε περίπτωση μη
ανταπόκρισής του/της η απόφαση λαμβάνεται από τη
Συνέλευση ερήμην του/της.
13. Υποτροφίες και απασχόληση μεταπτυχιακών φοιτητών/τριών
13.1 Στο Π.Μ.Σ. «Κλασικές Σπουδές» είναι δυνατό να
χορηγούνται από δημόσιους ή ιδιωτικούς φορείς υποτροφίες στους/στις μεταπτυχιακούς/ές φοιτητές/ήτριες.
Επίσης, οι μεταπτυχιακοί/ές φοιτητές/ήτριες μπορούν
-και ενθαρρύνονται- να λαμβάνουν μέρος ως υποψήφιοι/ες σε προκηρύξεις για τη χορήγηση υποτροφιών.
13.2 Εκτός από τα κριτήρια που θεσπίζονται και τα
δικαιολογητικά που απαιτούνται από τον εκάστοτε δημόσιο ή ιδιωτικό φορέα χορήγησης των υποτροφιών,
στα εσωτερικά κριτήρια που ορίζονται από τη Σ.Ε. του
Π.Μ.Σ. μπορούν να συμπεριλαμβάνονται τα ακόλουθα:
α) η βαθμολογία εισαγωγής στο Π.Μ.Σ.,
β) η επίδοση στα μεταπτυχιακά Σεμινάρια,
γ) η συνολική επιστημονική παρουσία του/της μεταπτυχιακού/ής φοιτητή/τριας.
13.3 Στους/στις φοιτητές/τριες μπορεί να ανατίθεται
επικουρικό διδακτικό ή/και ερευνητικό έργο στο πλαίσιο
της εκπαίδευσής τους, με απόφαση της Σ.Ε. του Π.Μ.Σ.
Το επικουρικό έργο είναι προαιρετικό, αναφέρεται στο
Παράρτημα του Μεταπτυχιακού Διπλώματος και δεν
μπορεί να υπερβαίνει ανά εξάμηνο σπουδών τις τέσσερις (4) ώρες εβδομαδιαίας απασχόλησης, από τις οποίες
μία (1) ώρα εβδομαδιαίας διδασκαλίας.
13.4 Στους/στις φοιτητές/τριες μπορεί να ανατίθεται
αμειβόμενο ερευνητικό έργο, στα πλαίσια ερευνητικών
προγραμμάτων, καθώς και επικουρικό ερευνητικό και
διδακτικό έργο αμειβόμενο από κονδύλια που εγγράφονται στον προϋπολογισμό του Προγράμματος ή που
εξασφαλίζει στον προϋπολογισμό του και διαθέτει στο
Π.Μ.Σ. το Τμήμα Φιλολογίας (βλ. επίσης άρθρο 13.3
του παρόντος Κανονισμού). Τα κριτήρια με τα οποία το
Πρόγραμμα αναθέτει αμειβόμενη ερευνητική εργασία ή
αμειβόμενο επικουρικό διδακτικό έργο περιλαμβάνουν
τα αναφερόμενα σε προηγούμενη παράγραφο (13.2).
Στην ανάθεση έργου λαμβάνονται επίσης υπόψη τα
ειδικότερα ενδιαφέροντα των φοιτητών/τριών σε συνάρτηση με τις πραγματικές ανάγκες χρηματοδότησης
της έρευνας.
14. Αξιολόγηση
14.1 Μεταξύ της ένατης και ενδέκατης διδακτικής
εβδομάδας κάθε εξαμήνου οι μεταπτυχιακοί φοιτητές/
ήτριες αξιολογούν το σεμινάριο και τον/τη διδάσκοντα/
ουσα. Για την αξιολόγηση των μαθημάτων/της διδασκαλίας ακολουθείται η διαδικασία που έχει εγκριθεί από τα
αρμόδια όργανα του Ιδρύματος.
14.2 Κατά τη λήξη της θητείας της Σ.Ε., με ευθύνη του/
της απερχόμενου/ης Διευθυντή/τριας, συντάσσεται απολογισμός του ερευνητικού και εκπαιδευτικού έργου του
Π.Μ.Σ., καθώς και των λοιπών δραστηριοτήτων του. Ο
απολογισμός κατατίθεται στη Γραμματεία και ανακοινώνεται στη Συνέλευση του Τμήματος.
14.3 Το Π.Μ.Σ. υπόκειται στις διαδικασίες εσωτερικής
και εξωτερικής αξιολόγησης, καθώς και διασφάλισης και
πιστοποίησης της ποιότητας, οι οποίες προβλέπονται
στον ν. 4009/2011 (Α’ 189), στον ν. 4957/2022 και στις
σχετικές αποφάσεις της Συνέλευσης του Τμήματος.
15. Τελετουργικό αποφοίτησης και τύπος διπλώματος
15.1 Στους/στις μεταπτυχιακούς/κές φοιτητές/τριες
που ολοκληρώνουν τις υποχρεώσεις που απορρέουν
από την παρακολούθηση του Π.Μ.Σ. «Κλασικές Σπουδές»
απονέμεται Δίπλωμα Μεταπτυχιακών Σπουδών (Δ.Μ.Σ.).
15.2 Το Δ.Μ.Σ. υπογράφεται από τον/την Πρύτανη, τον/
την Πρόεδρο και τον/την Προϊστάμενο/μένη της Γραμματείας του Τμήματος Φιλολογίας που έχει τη διοικητική
ευθύνη του Π.Μ.Σ. «Κλασικές Σπουδές».
15.3 Ο τύπος του Δ.Μ.Σ. στις Κλασικές Σπουδές είναι
αυτός που προβλέπεται από τα αρμόδια όργανα του
Πανεπιστημίου Κρήτης.
15.4 Η απονομή του Δ.Μ.Σ. γίνεται δημόσια από τον/
την Πρόεδρο του Τμήματος Φιλολογίας.
15.5 Η απονομή των διπλωμάτων ειδίκευσης γίνεται
τρεις φορές το χρόνο, κατά τους μήνες Ιούνιο ή Ιούλιο,
Οκτώβριο ή Νοέμβριο και Φεβρουάριο ή Μάρτιο. Η
απονομή μπορεί να εντάσσεται σε ενιαία τελετή αποφοίτησης των φοιτητών πρώτου και δεύτερου κύκλου
σπουδών του Τμήματος.
15.6 Στον/στην απόφοιτο/η του Π.Μ.Σ. χορηγείται βεβαίωση περάτωσης σπουδών.
16. Παράρτημα Διπλώματος
16.1 Το Δ.Μ.Σ. συνοδεύεται από Παράρτημα Διπλώματος, το οποίο υπογράφεται από τον/την Πρόεδρο και
τον/την Γραμματέα του Τμήματος Φιλολογίας.
16.2 Το Παράρτημα Διπλώματος περιέχει όλες τις πρόσθετες πληροφορίες σχετικά με το Δ.Μ.Σ., όπως τον τίτλο
της μεταπτυχιακής Δ.Ε., την αναλυτική βαθμολογία μεταπτυχιακών μαθημάτων, τη βαθμολογία της Μεταπτυ-
χιακής Εργασίας (Καλώς, Λίαν Καλώς, Άριστα), καθώς
και γενικές πληροφορίες για το εκπαιδευτικό σύστημα
της Ελλάδας.
17. Ζητήματα διοικητικής και τεχνικής υποστήριξης
του Π.Μ.Σ.
17.1 Τη διοικητική και γραμματειακή υποστήριξη του
Π.Μ.Σ. «Κλασικές Σπουδές» αναλαμβάνει το Τμήμα Φιλολογίας του Πανεπιστημίου Κρήτης, που έχει την ευθύνη
της οργάνωσης και της λειτουργίας του.
17.2 Η Γραμματεία του Τμήματος έχει την ευθύνη της
γραμματειακής υποστήριξης της λειτουργίας του Π.Μ.Σ.
Η Γραμματεία μπορεί να επικουρείται από μέλη ΕΤΕΠ
καθώς και από εργαζομένους επί συμβάσει εφόσον εξασφαλίζονται οι αναγκαίοι πόροι, οι οποίοι προβλέπονται
στον προϋπολογισμό του Π.Μ.Σ. για τον σκοπό αυτό.
17.3 Η Γραμματεία τηρεί για κάθε μεταπτυχιακό/ή φοιτητή/ήτρια ιδιαίτερο φάκελο στον οποίο περιέχονται:
α) οι τίτλοι και τα δικαιολογητικά που προσκομίστηκαν
με την αίτηση υποψηφιότητάς του/της
β) αντίγραφα των πιστοποιητικών ή βεβαιώσεων που
του/της έχουν χορηγηθεί
γ) σύνοψη προόδου που συμπεριλαμβάνει βαθμολογία σεμιναρίων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
δ) υποτροφίες ή βραβεία που του/της έχουν απονεμηθεί
ε) το πρακτικό της Τριμελούς Εξεταστικής Επιτροπής
της Δ.Ε.
στ) κάθε σχετικό έγγραφο που προβλέπεται από την
κείμενη νομοθεσία και τον παρόντα Κανονισμό Λειτουργίας του Π.Μ.Σ. «Κλασικές Σπουδές».
Το περιεχόμενο του ατομικού φακέλου είναι προσβάσιμο μόνο στην αρμόδια υπηρεσία του Τμήματος και
τον/την ίδιο/α τον/την μεταπτυχιακό/ή φοιτητή/ήτρια.
18. Ανάθεση διδασκαλίας των μαθημάτων του Π.Μ.Σ.
18.1. Τη διδασκαλία των μαθημάτων του Π.Μ.Σ. αναλαμβάνουν κυρίως μέλη Δ.Ε.Π. του Τομέα Κλασικών
Σπουδών του Τμήματος Φιλολογίας του Πανεπιστημίου
Κρήτης που διδάσκουν τα γνωστικά αντικείμενα «Κλασική Φιλολογία», «Αρχαία Ελληνική Φιλολογία», «Λατινι-
κή Φιλολογία/Λογοτεχνία» ή συναφή αντικείμενα όπως
αυτά προβλέπονται στον παρόντα Κανονισμό του Π.Μ.Σ.
Η ανάθεση διδασκαλίας γίνεται από τη Συνέλευση μετά
από εισήγηση της Σ.Ε. και σύμφωνη γνώμη του Τομέα
Κλασικών Σπουδών.
18.2. Διδασκαλία μαθημάτων μπορεί επίσης να ανατεθεί σε αφυπηρετήσαντα μέλη Δ.Ε.Π. του ίδιου Τμήμα-
τος ή διδάσκοντες/ουσες σύμφωνα με το άρθρο 83 του
ν. 4957/2022. Η διδασκαλία ανατίθεται με απόφαση της
Συνέλευσης του Τμήματος μετά από σύμφωνη γνώμη
του Τομέα Κλασικών Σπουδών και προηγούμενη αιτιολογημένη γνώμη της Σ.Ε. ως προς τη σκοπιμότητά της.
18.3. Η Συνέλευση του Τμήματος είναι δυνατό επίσης να αναθέσει, με τη διαδικασία που περιγράφεται
στο άρθρο 18.2, διδακτικό έργο σε μέλη Δ.Ε.Π. άλλων
Τομέων του Τμήματος Φιλολογίας ή άλλων Τμημάτων
του Πανεπιστημίου Κρήτης ή Τμημάτων άλλων Α.Ε.Ι. της
ημεδαπής και της αλλοδαπής, σε ερευνητές αναγνωρισμένων ερευνητικών ιδρυμάτων, ομότιμους καθηγητές,
επισκέπτες καθηγητές και ειδικούς επιστήμονες αναγνωρισμένου κύρους.
18.4. Η Συνέλευση του Τμήματος είναι δυνατό επίσης
να αναθέσει, με τη διαδικασία που περιγράφεται στο
άρθρο 18.2, διδακτικό έργο σε μέλη Ε.Ε.Π., Ε.ΔΙ.Π. και
Ε.Τ.Ε.Π., τα οποία πρέπει να κατέχουν διδακτορικό δίπλωμα στο γνωστικό αντικείμενο του Π.Μ.Σ.
18.5. Σε καμιά περίπτωση τα μέλη Δ.Ε.Π. του Τμήματος
Φιλολογίας του Πανεπιστημίου Κρήτης πλήρους απασχόλησης δεν μπορούν να διδάσκουν μόνο σε μεταπτυ-
χιακό επίπεδο.
19. Δικαιώματα μεταπτυχιακών φοιτητών/τριών
Οι μεταπτυχιακοί/ές φοιτητές/τήτριες έχουν όλα τα
δικαιώματα και τις παροχές που προβλέπονται και για
τους/τις φοιτητές/τριες του πρώτου κύκλου σπουδών,
πλην του δικαιώματος παροχής δωρεάν διδακτικών
συγγραμμάτων.
Παράρτημα της υπ’ αρ. 509ης/21-12-2023 απόφασης
της Συγκλήτου του Πανεπιστημίου Κρήτης με τίτλο «Τροποποίηση της υπ’ αρ. 4960/26.04.2018 (Β’ 1658) απόφα-
σης ίδρυσης και της υπ’ αρ. 9214/04.07.2018 (Β’ 3284)
απόφασης έγκρισης του κανονισμού σπουδών του Προγράμματος Μεταπτυχιακών Σπουδών με τίτλο «Κλασικές
Σπουδές» του Τμήματος Φιλολογίας του Πανεπιστημίου
Κρήτης, σύμφωνα με τον ν. 4957/2022».
Περιγραφές ενδεικτικού καταλόγου μαθημάτων
Η τέχνη, η τελετουργία και η πολιτική στο έργο
του Ευριπίδη
Σύντομη περιγραφή: Το σεμινάριο μελετάει τη συμπλοκή τελετουργίας, τέχνης και πολιτικής με επί-
κεντρο τον Ιππόλυτο, την Ανδρομάχη, τις Ικέτιδες,
την Ιφιγένεια εν Ταύροις, τον Ίωνα, την Ιφιγένεια εν
Αυλίδι και άλλα δράματα του Ευριπίδη.
Αττική κωμωδία: ζητήματα πολιτικής σάτιρας και
μυθολογικής παρωδίας
Σύντομη περιγραφή: To σεμινάριο αποσκοπεί στο
να εξοικειώσει τους φοιτητές με τη μελέτη και την
έρευνα των σωζόμενων έργων και των αποσπασμάτων της Παλαιάς Κωμωδίας. Ασχολείται με
τους μηχανισμούς και τη λειτουργία της πολιτικής
σάτιρας και της μυθολογικής παρωδίας και την
ερμηνεία τους με βάση το κοινωνικό, πολιτικό και
πολιτισμικό πλαίσιο της εποχής τους. Επικεντρώνεται στο έργο του Αριστοφάνη.
Ο μύθος στην πλατωνική φιλοσοφία
Σύντομη περιγραφή: Στόχος του μεταπτυχιακού
σεμιναρίου είναι οι φοιτητές να γνωρίσουν και
να εξοικειωθούν με τα σημαντικά φιλοσοφικά
και ερμηνευτικά ζητήματα που προκύπτουν από
τη χρήση του μύθου στους πλατωνικούς διαλόγους (Γοργίας, Πρωταγόρας, Φαίδων, Συμπόσιο,
Πολιτεία, Πολιτικός, Τίμαιος και Νόμοι). Ποια είναι
η σχέση μύθου και ’φιλοσοφικού λόγου’; Πώς και
γιατί εντάσσει ο Πλάτων τον μύθο στο έργο του;
Σε αυτό το πλαίσιο στόχος είναι οι φοιτητές να
κατανοήσουν σε βάθος την ιδιάζουσα συνύπαρξη
μύθου και λόγου καθώς και τη διαφορετική χρήση του μύθου από τον Πλάτωνα σε σχέση με την
προγενέστερη παράδοση ή σε σύγκριση με άλλα
λογοτεχνικά είδη (ποίηση και μύθος ή ιστοριογραφία και μύθος).
Οι φοιτητές θα πρέπει ακόμη να είναι σε θέση να
κατανοήσουν και να εξηγήσουν την ένταξη των
έργων στα ιστορικοπολιτικά τους συμφραζόμενα, καθώς και να αναλύουν και να σχολιάζουν
τη σημασία που έχει ο μύθος για την εξέλιξη του
φιλοσοφικού επιχειρήματος. Επίσης στόχος του
μαθήματος είναι να εξοικειώσει τους φοιτητές με
τη σχετική πλατωνική βιβλιογραφία και την κατανόησή της μέσα από ασκήσεις (περιλήψεις) και
προφορικές παρουσιάσεις.
Συνομιλώντας με το έπος: η μουσικοποιητική παραγωγή της αρχαϊκής περιόδου
Σύντομη περιγραφή: Το σεμινάριο εστιάζει σε
ποιητικά κείμενα (ή σε τμήματα σωζόμενων ποιητικών έργων), τα οποία έχουν μορφολογικά χα-
ρακτηριστικά (μέτρο και διάλεκτο) αντίστοιχα ή
συγγενή με αυτά της ομηρικής ηρωικής ποίησης,
αλλά δεν ανήκουν στο ίδιο ποιητικό είδος. Στο σεμινάριο δίνεται έμφαση στα ιδιαίτερα χαρακτηρι-
στικά των κειμένων αυτών και στον ‘διάλογο’ που
αναπτύσσεται με τα ομηρικά έπη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1878/26.03.2024
Οι καταβάσεις στον Άδη στη λατινική γραμματεία
Σύντομη περιγραφή: Στόχος του μαθήματος είναι η εξοικείωση των φοιτητών με τo λογοτεχνικό
θέμα του ταξιδιού στον κάτω κόσμο στην αρχαία
γραμματεία, και ειδικότερα με τη χρήση, την τυπολογία και τη σημασία του στη ρωμαϊκή λογοτε-
χνία από το ηρωϊκό έπος του Βιργιλίου και εξής.
Ιδιαίτερη έμφαση δίνεται στην προσωπογραφία
και στη γεωγραφία του Κάτω Κόσμου καθώς και
στις ηθικές αξίες που συνδέονται με τη μεταθανάτια τύχη των ψυχών. Το μάθημα θα καλύψει τις
παρακάτω ενότητες: (α) Η κατάβαση στον Άδη
στην αρχαία ελληνική γραμματεία (Όμηρος, Ορφικά, Αριστοφάνης, Πλάτων), (β) Εκ του σύνεγγυς
ανάγνωση του 6ου Βιβλίου της Αινειάδας του Βιργιλίου, (γ) Μελέτη και ανάλυση λατινικής λογοτε-
χνίας με περιγραφές καταβάσεων στον Άδη (Οβίδιος, Culex, Σενέκας, Σίλιος Ιταλικός, Απουλήιος),
(δ) Πρόσληψη: Βιργίλιος και Δάντης.
Η ώσμωση εθνικής και χριστιανικής γραμματείας
στην ύστερη αρχαιότητα
Σύντομη περιγραφή: Το σεμινάριο στοχεύει στην
εξοικείωση με τη μεταγενέστερη ποίηση, τους
τρόπους υποδοχής της παλαιότερης λογοτεχνικής κληρονομιάς και τις πρώτες φάσεις ανάπτυ-
ξης της χριστιανικής ποίησης. Διάδραση εθνικής
και χριστιανικής ποίησης. Το μάθημα θα παρουσιάσει τους τρόπους με τους οποίους η «εθνική»
λογοτεχνική παράδοση και η χριστιανική λογοτεχνία διαδρούν μέσα από τη μελέτη εμβληματι-
κών κειμένων από τον Γρηγόριο Ναζιανζηνό και
τον Νόννο Πανοπολίτη (Διονυσιακά και Παράφραση).
Θέαση και εικόνα στην αρχαία λογοτεχνία
Σύντομη περιγραφή: Στόχος του μαθήματος είναι
να εισαγάγει τους/τις φοιτητές/-τριες στην έννοια
της θέασης στην αρχαία Ελληνική λογοτεχνία. Θα
μελετήσουμε ευρύ φάσμα λογοτεχνικών και επιστημονικών κειμένων που συζητούν την αίσθηση
της όρασης και τις πολιτισμικές της νοηματοδοτήσεις σε επιμέρους συγχρονίες. Θα θέσουμε τα
ακόλουθα ερωτήματα: πώς αντιδρούσαν οι Έλληνες στα θεάματα; Πώς χρησιμοποιούνταν τα θε-
άματα στο πλαίσιο της πολιτικής προπαγάνδας;
Πώς σχετίζεται η όραση με το συναίσθημα; Πώς
αντιδρούσαν οι αρχαίοι θεατές στην ζωγραφική
και την γλυπτική; Επίσης, θα εξετάσουμε τους τρόπους με τους οποίους η αρχαίες περί ενάργειας θε-
ωρίες αναλύουν την ενεργοποίηση της φαντασίας
των ακροατών και, μέσω αυτής, την δημιουργία
νοητικών εικόνων.
Θεωρίες ιστοριογραφίας στην ελληνορωμαϊκή
αρχαιότητα
Σύντομη περιγραφή: Το σεμινάριο αποβλέπει στο
να εξοικειώσει τους φοιτητές με τα θεωρητικά
ζητήματα σχετικά με τη συγγραφή της ιστορίας
στην αρχαιότητα. Θα εξετάσει κείμενα από την
κλασική εποχή, αλλά και ύστερα (π.χ. Λουκιανό,
Πλούταρχο, Κοϊντιλιανό, Κικέρωνα). Στο πλαίσιο
του σεμιναρίου θα αναλυθούν και θα συγκριθούν
μεταξύ τους διαφορετικές μεθοδολογικές προσεγγίσεις για τη συγγραφή της ιστορίας και θα
επιχειρηθεί μια διαχρονική ερμηνεία. Τέλος, θα
γίνουν παραλληλισμοί με σύγχρονες προσεγγίσεις
ιστοριογραφίας.
Έρως και Ψυχή: ερμηνείες και διασκευές ενός μύθου στη λογοτεχνία και στην τέχνη
Σύντομη περιγραφή: Στόχος του μαθήματος είναι
η γνωριμία και εξοικείωση των φοιτητών με τη
δραματική λειτουργία και την αφηγηματική χρήση
της εμβόλιμης ιστορίας του Έρωτα και της Ψυχής
στο λατινικό μυθιστόρημα του Απουλήιου, καθώς
και με την επιβίωση του μύθου για τον Έρωτα και
την Ψυχή από την ύστερη αρχαιότητα στη νεότερη ευρωπαϊκή λογοτεχνική και καλλιτεχνική
παράδοση. Το μάθημα καλύπτει τις παρακάτω
ενότητες: (α) Μελέτη και ανάλυση της Ιστορίας
του Έρωτα και της Ψυχής στις Μεταμορφώσεις του
Απουλήιου, (β) Μελέτη και ανάλυση των πιθανών
προτύπων της Ιστορίας, όπως οι πλατωνικοί μύθοι,
τα ελληνιστικά επιγράμματα, το ελληνικό μυθιστόρημα, οι εικαστικές αναπαραστάσεις, (γ) Ανάλυση
διασκευών της Ιστορίας του Έρωτα και της Ψυχής
από την ύστερη αρχαιότητα ως το σύγχρονο κόσμο στη φιλοσοφία, το μυθιστόρημα, την ποίηση,
το παραμύθι, την όπερα και τον κινηματογράφο.
Η φιλολογία στην αρχαιότητα
Σύντομη περιγραφή: Το σεμινάριο υπηρετεί πολλαπλούς σκοπούς: οι φοιτητές θα συνειδητοποι-
ήσουν ότι η επιστήμη της φιλολογίας είναι σχεδόν σύμφυτη με τη δημιουργία των κειμένων, θα
παρακολουθήσουν την ιστορική της εξέλιξη και
θα εξοικειωθούν με το ιδιόλεκτο, τα συμφραζόμενα και τους σκοπούς των σχετικών κειμένων
(αρχαία σχόλια, αρχαία λεξικά, γραμματικές, εγχειρίδια κ.τ.λ.). Στο σεμινάριο θα επεξεργαστούμε
χαρακτηριστικά αποσπάσματα από αρχαία λεξικά,
γραμματικές και κυρίως αρχαία σχόλια σε διάφορα
λογοτεχνικά κείμενα με έμφαση στον Όμηρο. Οι
φοιτητές θα εκπαιδευθούν στο να καταλαβαίνουν
τη γλώσσα των κειμένων αυτών, να εντοπίζουν το
σκοπό τον οποίο κάθε σχόλιο υπηρετεί καθώς και
να συνειδητοποιήσουν τους μεγάλους σταθμούς
στην εξέλιξη της ιστορίας της φιλολογίας.
Η απόφαση αυτή να δημοσιευθεί στην Εφημερίδα της Κυβερνήσεως.
Ρέθυμνο, 31 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20240201878.pdf | Tokens: 56849]